
            GRAD SINJ
           GRADONAČELNIK
KLASA:  402-01/21-01/104
URBROJ: 2175/01-03-21-2 

Sinj, 26. srpnja 2021. godine                                                                                      

Na temelju članka 48. Zakona o lokalnoj i područnoj ( regionalnoj) samoupravi (NN br. 33/01,  60/01- vjerodostojno tumačenje, 129/05, 109/07, 125/08, 36/09, 150/11, 144/12 i 123/17, 98/19, 144/20), članka 52. Statuta Grada Sinja (Službeni glasnik Grada Sinja broj 10/09, 2/13 i 2/18) i članka 13. Odluke o socijalnoj skrbi Grada Sinja (Službeni glasnik Grada Sinja broj 2/19, 1/21) Gradonačelnik Grada Sinja, Miro Bulj, dana 26. srpnja 2021. godine, donio je 

ODLUKU 
o financiranju nabave obveznih radnih bilježnica 

za školsku godinu 2021./2022. 

Članak 1.
Grad Sinj će za školsku godinu 2021./2022. financirati  kupovinu obveznih radnih bilježnica.
Pravo na financiranje ostvaruje svaki učenik koji u školskoj godini 2021./2022. pohađa osnovnu školu na području Grada Sinja od I. – VIII. razreda i ima zajedno s roditeljem/skrbnikom prebivalište na području Grada Sinja.

Članak 2.
Radi ostvarivanja prava na financiranje  iz točke I. ove Odluke, roditelj/skrbnik podnosi Zahtjev za financiranje nabave obveznih radnih bilježnica u školskoj godini 2021./2022.

Ispunjenom zahtjevu se obvezno prilaže preslika osobne iskaznice roditelja/skrbnika.

Članak 3.

Zahtjevi s pripadajućom dokumentacijom podnose se u sjedištu osnovne škole koju učenik pohađa, počevši od 17. kolovoza 2021. godine.
Zahtjevi se mogu podnijeti najkasnije do 3. rujna 2021. godine.
Članak 4.

Osnovne škole Grada Sinja prikupljat će zahtjeve i dokumentaciju sukladno uputama koje će im dostaviti Ured Grada, Grada Sinja.

Osnovne škole Grada Sinja obraditi će pristigle zahtjeve  i utvrditi popis učenika koji ostvaruju pravo na financiranju nabave obveznih radnih bilježnica za školsku godinu 2021./2022.

Prilikom obrade podnesenih zahtjeva može se od podnositelja zatražiti dodatna dokumentacija kojom se dokazuju uvjeti iz ove Odluke.

Popis učenika s pripadajućom dokumentacijom (zahtjev, preslika osobne iskaznice) dostavlja se Uredu Grada, Grada Sinja.

Članak 5.
Grad Sinj zadržava pravo provjere dostavljenih podataka.

Članak 6.
Roditeljima/skrbnicima učenika koji ostvaruju pravo na financiranje, prilikom podnošenja zahtjeva u osnovnim školama dodijeliti će se vaučeri u protuvrijednosti:
· za prvi razred osnovne škole 270,oo kuna,
· za drugi razred osnovne škole 260,oo kuna,

· za treći razred osnovne škole 250,oo kuna,

· za četvrti razred osnovne škole 312,oo kuna,

· za peti razred osnovne škole 570,oo kuna,

· za šesti razred osnovne škole 440,oo kuna,

· za sedmi razred osnovne škole 550,oo kuna,

· za osmi  razred osnovne škole 570,oo kuna,

Vaučeri će se moći iskoristiti prilikom kupovine  obveznih radnih bilježnica za školsku godinu 2021./2022. u knjižarama - trgovačkim društvima i obrtima koje se bave prodajom obveznih radnih bilježnica s kojima Grad Sinj zaključi sporazum temeljem Javnog poziva, a koji će biti naznačeni na samom Vaučeru. 
Članak 7.
Sredstva za provedbu ove Odluke osigurana su u  Proračunu Grada Sinja za 2021. godinu. 
Članak 8.

Za provedbu ove Odluke zadužuje se Ured Grada, Grada Sinja.

Članak 9.
Ova Odluka stupa na snagu danom donošenja  i objaviti će se u „Službenom glasniku Grada Sinja“.

                                                                                                 Gradonačelnik:

Miro Bulj     

